เรื่องร้องเรียน: ผ้าใบกันสาดเกินเข้ามาในทางเท้าเยอะมาก ประมาณครึ่งหนึ่งของทางเท้า ซึ่งบ้านอื่น ๆ ก็ไม่ได้เกินเยอะมาขนาดนี้  เคยโดนน้ำหยดลงใส่หัวตอนเดินผ่าน และหลายครั้งก็เห็นน้ำไหลลงมาจากผ้าใบ ทำให้เวลาเดินผ่านต้องคอยหลบและคอยระวังว่าจะมีอะไรตกลงมาใส่หัวอีกรึเปล่า ซึ่งมันก็ค่อนข้างเดือดร้อนที่ต้องมาระวังอะไรแบบนี้อยู่ตลอดเวลาที่เดินผ่าน และผ้าใบก็ดูเก่ามากแล้ว ไม่อยากเดินเข้าไปใต้ผ้าใบเท่าไร เพราะรู้สึกว่าอันตราย ไม่รู้ว่าจะหล่นหรือร่วงลงมาเมื่อไร อยากให้ดำเนินการแก้ไขหน่อยค่ะ เพราะคิดว่าอันตรายกับคนที่เดินไปมาบริเวณนี้
การดำเนินการของเจ้าหน้าที่: ทางเจ้าของอาคารได้ดำเนินการแก้ไขให้มีความเป็นระเบียบเรียบร้อยและปลอดภัยแล้ว และได้ประชาสัมพันธ์เจ้าของอาคารบริเวณรอบข้างที่ทำผ้าใบกันสาดออกมาให้ดูแลรักษาความสะอาดและแข็งแรงของผ้าใบอยู่เสมอ ทั้งให้ปรับผ้าใบเข้าแนวอาคารมากขึ้น เพื่อให้อาคารบริเวณดังกล่าวที่มีการทำผ้าใบออกมาหลายหลังมีความเป็นระเบียบเรียบร้อย
ความเห็นของผู้แจ้ง: แก้ไขยังไง? แบบนี้คือเสร็จแล้วหรอคะ ไหนว่าเรื่องของโครงสร้าง ล้ำที่กทม.ออกมาแบบนี้ไม่ต้องปรับแก้หรอ? ผ้าใบยื่นออกมาเกินครึ่งฟุตบาธ ทำผู้สัญจรเดือดร้อน จัดการงานได้แย่มากๆๆๆ
พื้นที่: แขวงคลองสาน เขตคลองสาน กรุงเทพมหานคร